Coba ceritain soal Asam galugua dalam bahasa minangkabau

Asam gelugur (Garcinia atroviridis Griffith et Anders.) adolah tumbuahan nan menghasilkan asam potong atau asam kapiang. Asam potong didapek dari irisan buah asam gelugur nan dikariangkan dengan caro dijamua di bawah tariak matohari. Asam potong dimanfaaikkan untuak bumbu masak, bahan paraso minuman, bahan dasar pangobatan dan bahan dasar kosmetik. Sabagian masyarakat Malayu pasisia mangolah buah asam gelugur ko manjadi manisan atau halwa untuak hidangan pado hari rayo.

Tumbuahan asam gelugur ko masih badunsanak jo manggih jo asam kandis, dipacayo barasa dari Asia Selatan jo Asia Tenggara. Asam gelugur tasabuik juo sabagai tumbuhan abadi, karano dapek batahan hiduik sampai baratuih tahun, jo babuah samakin banyak. Sabatang tumbuahan asam gelugur nan alah baumua labiah dari tigo puluah tahun dapek manghasilkan buah sabanyak ampek ratuih kilogram dalam satahun.

Manuruik ukuran jo sifaik buahnyo, asam gelugur dibagi ka dalam duo jenis: asam batu jo asam air. Asam batu buahnyo ketek-ketek (diameter 7–10 cm), basifaik barek sarupo batu, sarato struktur buahnyo padek, liek jo candaruang kariang. Sakilo asam potong barasa dari ampek kilogram asam batu. Samantaro asam air buahnyo gadang-gadang (diameter 10–14 cm), indak sabarek asam batu, sarato struktur buahnyo labiah badaruak, kenyal jo baraia. Sakilogram asam potong barasa dari limo kilogram asam air.

Sari daun asam gelugur nan dibari sacaro oral jo dosis 360 mg/kg kapado mancik membari efek inhibitor kapado perkembangan Plasmodium berghei penyebab malaria.